చెన్నై: జయలలిత మరణం తర్వాత తమిళనాడులో నెలకొన్న రాజకీయ సంక్షోభానికి నేటితో తెరపడనుంది. పన్నీరు తిరుగుబాటుతో సీఎం సీటుపై శశికళ పెంచుకున్న ఆశలన్నీ కల్లలయ్యాయి. సీఎం పీఠం దక్కకపోగా జైలు జీవితంతో తమిళ రాజకీయాల్లో శశికళ పాత్ర ముగిసింది. అయితే ఆమె ప్రతిపాదించిన పళనిస్వామి గవర్నర్ను కలిసి తనకు ఎమ్మెల్యేల మద్దతుందని తెలిపారు. దీంతో ఈ వ్యవహారంపై ఇక నాన్చకూడదని గవర్నర్ భావిస్తున్నారు. పళనిస్వామికి గవర్నర్ ఇవాళ 11.30 నిమిషాలకు అపాయింట్మెంట్ ఇచ్చారు. దీంతో ఇన్నాళ్లు పొలిటికల్ హైడ్రామాకు సాక్షిగా నిలిచిన తమిళనాడుకు సీఎం ఎవరో నేటితో తేలిపోనుంది. శశికళ ప్రతిపాదించిన పళనిస్వామికే సీఎం పీఠం దక్కే అవకాశాలున్నట్లు తెలుస్తోంది. ఇప్పటికే తనకు 125 మంది ఎమ్మెల్యేల మద్దతు ఉందని పళనిస్వామి ప్రకటించారు. ఈ నేపథ్యంలో గవర్నర్ నుంచి పిలుపు రావడంతో ఈ భేటీ మరింత ప్రాధాన్యతను సంతరించుకుంది.పళనికి గవర్నర్ అపాయింట్మెంట్ ఇవ్వడంతో ఏ సీఎం సీటు కోసమైతే పన్నీర్ సెల్వం తిరుగుబాటు చేశారో అదంతా బూడిదలో పోసిన పన్నీరవుతుందేమోనన్న ఆందోళన ఆయన వర్గంలో నెలకొంది. సీనియర్ నేతలంతా తన వైపు ఉన్నారన్న నమ్మకంతో ఇన్నాళ్లు ముఖంపై చిరునవ్వు చిందించిన పన్నీర్ ఇప్పుడు డైలమాలో పడ్డారు. ప్రతిపక్ష నేత స్టాలిన్ కూడా మాట మార్చడంతో పన్నీర్కు దాదాపు అవకాశాలు లేనట్లే కనిపిస్తోంది. గవర్నర్ పళనిస్వామిని ఎందుకు పిలిచారు... బలనిరూపణకే పిలిచారా లేదా అన్న విషయంపై స్పష్టత వస్తే కానీ అసలు విషయం తేలదు. అసెంబ్లీలో బలాబలాలు నిరూపించుకోమని గవర్నర్ ఆదేశిస్తే పన్నీర్ వైపు ఎంతమంది ఎమ్మెల్యేలు నిలుస్తారన్న ఆసక్తి రాజకీయ వర్గాల్లో నెలకొంది. ఏదేమైనా తమిళనాడు రాజకీయాల్లో ఇన్నాళ్లు నెలకొన్న సందిగ్దత, అనిశ్చితికి నేటితో తెరపడే అవకాశం కనిపిస్తోంది.
chennai: jayalalita maranam tarvaata tamilanaadulo nelakonna rajakeeya sankshobhaaniki netitho terapadanundi. panneeru tirugubaatuto cm seetupai sasikala penchukunna aasalannee kallalayyai. cm peetham dakkakapoga jailu jeevitamtho tamila rajakeeyaallo sasikala paatra mugisindi. ayithe aame pratipaadinchina palaniswamy gavarnarnu kalisi tanaku emmelyela maddatundani telipaaru. deentho ee vyavahaarampai ika naanchakuudadani gavarnar bhaavistunnaaru. palaniswaamiki gavarnar ivaala 11.30 nimishaalaku apointment icharu. deentho innaallu political hydramaku saakshigaa nilichina tamilanaaduku cm evaro netitho teliponundi. sasikala pratipaadinchina palaniswaamike cm peetham dakke avakaasaalunnatlu telustondi. ippatike tanaku 125 mandi emmelyela maddatu undani palaniswamy prakatinchaaru. ee nepathyamlo gavarnar nunchi pilupu raavadamtho ee bheti marinta praadhaanyatanu santarinchukundi.palaniki gavarnar apointment ivvadamtho e cm seetu kosamaithe pannir selvam tirugubaatu chesharo adanta boodidalo posina panneeravutundemonanna aandolana aayana vargamlo nelakondi. seanier nethalanthaa tana vaipu unnaranna nammakamtho innaallu mukhampai chirunavvu chindinchina pannir ippudu dailamaalo paddaaru. pratipaksha netha stallin kuudaa maata maarchadamtho panneerku daadaapu avakaasaalu lenatle kanipistondi. gavarnar palaniswaamini enduku pilichaaru... balaniroopanake pilichara leda anna vishayampai spashtata vaste cony asalu vishayam teeladu. assembleelo balaabalaalu niroopinchukomani gavarnar aadesiste pannir vaipu entamandi emmelyelu nilustaaranna aasakti rajakeeya vargaallo nelakondi. edemaina tamilanadu rajakeeyaallo innaallu nelakonna sandigdata, anischitiki netitho terapade avakaasam kanipistondi.